3 PENILLION «&. 


Ddarllenwyd ar adeg cyflwyno anerchiad i Mr. David Thomas, Felin Cwm, blaenor ffyddlon 
yn Eglwys y Twrgwyn, Rhydlewis, ar ei ymddiswyddiad fel Trysorydd yr eglwys, 
ar ol deugain mlynedd o wasanaeth. 


NL LANGLANLANLL^— L^ ^^^ ^e 


Mae swn y megnyl dros y môr, 
A milwyr dewr y Brenin Sior 
Yn sefyll tân, yn wrol lu, 

I gadw draw y gelyn du. 


Ond milwyr eraill hefyd sy', 
Jan faner wen yr lesu cu: 

Yn ymiadd maent yn nerth Ei ras 
O hyd yn erbyn pechod cas. 


Fe fagwyd lluoedd yn Nhwr Gwyn 
Fu'n dal y faner wen cyn hyn, 
Fu'n herio sen a gwg y byd 

I gadw'n bur y gorlan glyd. 


Yn nghanol twrf a berw'r byd 
Cytunau pobl “y Banc” i gyd 
Mai “plentyn vuw,” “etitedd gras,” 
Oedd yr hen sant o Benlanlas. 


Ymffrostia pendefigion llawr 

Yn eu hynaliaid euwog, mawr,— 
Pwy all ymffrostio yn eu trâs 

Yn fwy na theulu Penlanlas? 


Fel teilwng blant i deilwng dad, 
Mewn gwneud daioni maeu mwynhad, 
i'ob un yn ofni tynu gwarth 

Ar faner teulu »hon-y-Garth. 


Mewn uchel waed yymffrostia'r byd— 
ii dir, ei aur, a'i berlau drud, 

Und ymffrost uwch un gwr ni fedd 
Na bod yn frawd i D'wysog iedd. 


Beth bynag ddaw i deulu Duw, 
'Ira bo arweinwyr wrth y llyw 
Fel David T'homas, eln Owm, 
Nid â “y Capel” byth yn llwm. 


Dros Ddirwest fwyn yn aiddgar bu, 
l'r “Llyfrgell” hefyd noddwr cry'; 
Dyledswydd fu ei reol fad 

Fel milwr pybyr yn y gad. 


I'r “Band of Hope” pwy fu mwy pur 
Fel gwyliwr ffyddlon ar y mur? 
Hoft eiriau'r Iesu gofiodd ef, 

Mai eiddo'r plant yw teyrnas neí. 


Dros bobpeth sy'n dyrchafu'r byd 
Ei galon gura n bur o hyd, 

Ac ni ddiffodda tarth ““y glyn” 

Ei zel dros lwydd ei hoiî Dwr Gwyn. 


Cyn hyn bu'r hen addoldy cu 

Yn adsain gyda lleisiau cry'— 
““Morusiaid mawr yr lesu” mwyn, 
A gweision eraill pur eu swyn. 


Wrth feddwl, am gyd-ie'nctyd glân, 
A'r “llwybrau gwynion lle bu'r gân,” 
Daw -hiraeth-anr-y-cerddaeer-lu— 
Sydd 'nawr yn chwyddo'r anthem fry. 


Os yw gofidiau'r byd yn drwm 

Ar hynaws ŵr y Felin Cwm, 

Fe ŵyr yn dda am lei droi 

Pan byddo'r stormydd yn crynhoi. 


Llys Ceri, Oakfield-street, Cardiff. 








A phan nesâ cysgodau'r glyn, 
A'r haul yn cilio dros y bryn, 
Daw melus orphwys yn y man, 
A hedd di-drai ar dawel lan. 


Mi dybiaf weled plant Twr Gwyn 
Yn dyrfa fawr ar Seion fryn, 
Yn llon eu croesaw iddo ef 
Pan egyr iddo byrth y nef. 
* * * * 
A mi yn eistedd wrth y tân 
Daeth i mi weledigaeth lân: 
Tu draw i'r glyn a'r afon hell 
Mi welais fryniau'r “wlad sydd well.” 


Mi gerddais heol Salem lân, 

A enlywais ei thragwyddol gân, 
laeth ataf el dharopiau pêr, 

A gwelais Orsedd wen fy Nêr. 


Ar lethrau braf y Ganaan wlad 
Roedd ffryndiau lu o'r ““Capel” mad, 
Yn gwylio 'roeddynt hwy bob awr 
Rai anwyl yn y cystudd mawr. 


A thybiais weld, ar ben ei daith, 
Bererin blin o'r anial maith, 

O'r ne! yn llawn, o'r byd yn llwm,— 
Pwy oedd ond gwr y Felin Cwm! 


Ni edrych Duw fel edrych dyn— 
Dyw'r nef a'r byd byth yn gytun; 
I'r byd ei gyfoeth yw ei gân, 
Mae'r nef yn hoffi calon lân. 


Daeth angel gjwyn o'r Orsedd wen, 
Ar amrant rhwygodd ef y llen, 

A chlywais lais yr lesu cu— 

“Da, ffyddlon was, tyrd ataf Fi.” 


* * * * 


Fel hyn breuddwydiaf, ond hyderaf, 
Os gwêl yn dda y Duw goruchaf, 
Fod blwyddi'n ol i'n cyfaill dyddan 

I weithio eto yn y winllan, 


I ganlyn Orist yw ei uchelgais, 

“Yr Addfwyn Oen” yn nôd ei arf-bais; 
Ymffrostia'r byd yn ““Nghroes Fictoria,” 
Ei ymffrost ef yw “Oroes Calfaria.” 


A phan i'r “Capel” deuaf nesaf 
I weld hen ffryndiau, mi obeithiaf 
Bydd gwr y Felin yn ei gader 
Mor siriol ac mor iach ag arfer. 


A boed i'w blant y fraint fendigaid 
O ganlyn llwybrau eu hynafiaid, 

I gadw'n fyw lle bynag byddant 
Rinweddau Penlanlas a Chrymant. 


Faint bynag ydyw'r dysteb heno 
Nìs gall y byd i gyd a'i eiddo 
Amlyeu'n parch a'n dwfn edmygedd 
O un i'r ardal sy'n anrhydedd. 


A dyma yw fy mawr ddymuniad— 
I'r Arglwydd, yn Ei ras a'i gariad, 
I godi eto debyg gewri 

I arwain ie'nctyd gwlad y Ceri. 


GLANCERI. 





